UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
"Välisilm": kas USA-d ootab peagi ees uus valitsussektori tööseisak?
#000003
USA president Donald Trump allkirjastas reedel seadusakti, millega lõpetati USA ajaloo pikim valitsussektori tööseisak. Analüütikute hinnangul läks tööseisak USA majandusele maksma kuus kuni 11 miljardit dollarit ehk summa, mis ületab Trumpi soovitud piiritara maksumuse. Kas president Trump saab oma müüri või ootab Ühendriike peagi ees järjekordne tööseisak?
#000004
800 000 USA valitsuse töötajal oli esmaspäeval pärast enam kui kuu aja pikkust pausi esimene tööpäev, edastas "Välisilm".
#000005
Seda rõõmu ei pruugi aga kauaks jätkuda, sest president Trump lõpetas valitsuse tööseisaku ajutiselt, et anda aega piirijulgeoleku läbirääkimisteks demokraatidega. Trump soovib aga endiselt 5,7 miljardit dollarit piirimüüri või vähemalt -tara ehitamiseks ja ei ole selge, kas seekord läbirääkimistega kuhugi jõutakse või mitte.
#000006
"President on valmis tegema ükskõik mida, et piirijulgeolekut suurendada. Ta võtab seda väga tõsiselt. See on tõsine humanitaar- ja julgeolekukriis," rõhutas Valge Maja personaliülema kohusetäitja Mick Mulvaney.
#000007
"Meie seas on palju neid, kes müüri ei toeta. See on kallis ja ebatõhus. Olemas on palju teisi võimalusi piirijulgeoleku suurendamiseks, millega nii demokraadid kui ka vabariiklased nõustuvad," teatas omakorda USA senati demokraatide juht Chuck Schumer.
#000008
Kongressis on juba läbirääkimistega alustatud, et tähtajaks erakondadeülese lahenduseni jõuda.
#000009
"See peaks olema kombinatsioon füüsilisest tarast, tehnoloogiast, rohkematest piirivalvuritest, immigratsioonikohtunikest ja sensoritest," märkis vabariiklasest senaator Susan Collins.
#000010
"Immigratsioonireform peab olema selle osa. Lihtsalt mingisuguse tara rahastamine ei tee ära seda tööd, mida on vaja," nentis demokraadist senaator Joe Manchin.
#000011
Presidendi sõnul on aga kokkuleppe saavutamine keeruline ja kui demokraadid järeleandmisi ei tee, siis on ta valmis valitsuse uuesti tööseisakusse laskma.
#000012
"Minu arvates on viimane aeg, et ameeriklased tuletaksid presidendile meelde, et ta ei ole diktaator, kuningas, Saudi Araabia türann, oma hea autokraadist sõber Vladimir Putin. Ta on USA president ja ta ei saa ega tohi jätkuvalt ähvardada valitsuse tööseisakuga," teatas omal ajal demokraatide presidendikandidaadiks pürginud parteitu senaator Bernie Sanders.
#000013
"Ma arvan, et president Trump sai valusalt kõrvetada, kui ta ähvardas ja kasutas valitsuse tööseisakut, et oma tahtmist saada. See ei meeldinud ameeriklastele ja ma ei usu, et ta üritab seda uuesti teha," lisas Schumer.
#000014
Washington Posti ajakirjaniku Jackie Alemany sõnul ei uskunud president ega ka demokraatide liidrid, et valitsuse tööseisak neid poliitiliselt kuidagi mõjutaks, kuid viimaste küsitluste järgi tundub, et pigem on jäänud kaotajaks Trump.
#000015
"Enamik ameeriklasi süüdistab teda valitsuse tööseisakus ja ei taha ka piirimüüri, mis tähendab, et nad ei nõustu tema peamise nõudmisega," lausus Alemany.
#000016
New York Times isegi kirjutab, et USA lähiajaloo pikim tööseisak võib vähendada Trumpi võimalusi võita 2020. aasta presidendivalimised.
#000017
"Tööseisakud ei ole kunagi hea viis poliitika tegemiseks. Mitte kunagi. Neid ei tohiks kunagi kasutada mingisuguse eesmärgi saavutamiseks. Ükskõik, kui olulised need eesmärgid ka ei tunduks," arvas vabariiklasest senaator Collins.
#000018
Alemany sõnul ei ole aga päris selge, miks otsustas Trump ajutiselt demokraatidele järele anda, kui ta lõppkokkuvõttes ei kavatse piirimüüri nõudmisest loobuda.
#000019
Mõned USA meediaväljaanded on spekuleerinud, et Trump üritas summutada uudist oma kunagise nõuandja Roger Stone'i kinnipidamisest. Teised leiavad, et president soovis sel nädalal pidada oma aastakõne, mis oleks muidu esindajatekoja spiikri Nancy Pelosi vastuseisu tõttu ära jäänud. Alemany arvates on aga põhjus palju lihtsam.
#000020
"Viimased piisad karikasse olid sajad tuhanded maksuameti ja transpordijulgeoleku ameti töötajad, kelle töölt puudumine ohustas igapäevast logistikat ja seadis ohtu rahvusliku julgeoleku," märkis ta.
#000021
Lõppenud valitsuse tööseisak võib Alemany sõnul mõjutada USA poliitikat veel pikalt. "Mitmed allikad, kellega ma kongressis olen rääkinud, on andnud mulle märku, et nad on mures, et see ajalooline ummikseis jätab kogu aastale halva märgi ja võib takistada teisi kokkuleppeid enne 2020. aasta presidendivalimisi."
#000022
Isegi, kui läbirääkimised demokraatidega peaksid ebaõnnestuma, on Trumpil peale uue valitsuse tööseisaku tagataskus veel üks võimalus: kuulutada välja hädaolukord ja võtta piirimüüriks raha kaitseministeeriumi eelarvest. Selge on aga ka see, et demokraadid üritaksid seda otsust kohtus vaidlustada, mis lõppkokkuvõttes ei pruugiks presidenti müürile sugugi lähemale viia.
#000023
USA kongressis sündis kokkulepe piiriturvalisuse rahastamise kohta
#000025
Senaator: USA eelarvekõnelused on ummikus
#000026
USA kongress: tööseisak läks riigile maksma 11 miljardit dollarit
#000027
Trumpi vankumatus müüriküsimuses teeb kõnelused demokraatidega keeruliseks
#000028
Trump ja kongress kiitsid heaks valitsusseisaku lõpetamise
#000029
USA senatil ei õnnestunud valitsuse pikaleveninud tööseisakut lõpetada
#000030
Trump lubas pidada aastakõne pärast USA valitsuse tööseisaku lõppu
#000031
Trump lubas pidada aastakõne USA kongressi ees
#000032
Trump pakkus välja kompromissi valitsusseisaku lõpetamiseks
#000033
ERR Washingtonis: USA kokk pakub raskustes valitsuse töötajatele tasuta süüa
#000034
Venemaa rünnakud Ukraina küladele kirdes tõid kaasa ohvreid
#000036
Võrkpalli olümpiavõitja suri vaid 43 aasta vanuselt
#000037
Kosovos jätkub politseiniku tapmise järel lahing
#000038
Eesti uisutajad jäid rahvusvahelistel võistlustel teise kümnesse
#000039
Sinjavski jäi sel hooajal esmakordselt mänguajata
#000042
Rahvusringhäälingu arendusosakond otsib oma meeskonda frontend arendajat
#000043
Lavrov: ei Ukraina rahuplaan ega Musta mere viljalepe pole realistlikud
#000045
Automaks tuleb esialgsest versioonist omanikule kulukam
#000047
Rahapuudusel jääb rajamata ainus sõidukite tunnel Ülemiste linnakusse
#000048
Rootsis sai ulatuslikus teevaringus mitu inimest kannatada
#000050
Sügise algusega tulevad jahedamad ilmad
#000053
Land: lubadus kõrghariduse rahastamist suurendada ei lahenda alusprobleemi
#000055
Ajakirjanduse professor: võim peab ikka ajakirjandust natuke kartma
#000056
Ornitoloog: praegu on hästi mitmekesine rändeaeg
#000057
Päästeametnik läks pensioni saamatajäämise pärast sotsiaalkindlustusameti vastu kohtusse
#000063